Bismarck (Põhja-Dakota)
Bismarck on linn Ameerika Ühendriikides, Missouri jõe kaldal, Põhja-Dakota osariigi pealinn ja Burleigh' maakonna halduskeskus. Linn asutati 14. mail 1872, algselt oli linna nimeks Edwinton. 1873. aastal nimetati ümber Saksamaa liidukantsler Otto von Bismarcki järgi, kui Northern Pacific Railway hakkas linna lähedal ehitama raudteed. Uue nimega loodeti linna meelitada saksa immigrante. Elanike arv on 61 300 (2010).